שמואל מוניץ

שמואל מוניץ (נולד ב-20 בפברואר 1995, כ' באדר א' ה'תשנ"ה) הוא משורר ועיתונאי ישראלי.

==ביוגרפיה==
מוניץ הוא בנם של ד"ר מאיר מוניץ, המלמד פילוסופיה יהודית באוניברסיטת בר-אילן, ושל איטה מוניץ לבית צנוירט. הוא גדל באלון שבות ולמד בישיבה התיכונית מקור חיים.

===שירה===

בשנת 2012 החל מוניץ לפרסם שירים בעיתונים, כמו מוסף "שבת" של מקור ראשון, מוסף "תרבות וספרות" של הארץ ומוסף "24 שעות" של ידיעות אחרונות. נוסף על כך, פרסם שירים בבמות ספרותיות שונות, כמו כתבי העת משיב הרוח, הו!, מאזנים, המוסך, יהי וגלויה<ref></ref>. בשיריו הוא מרבה לעסוק בבדידות ובהתמודדות עם אובדן במשפחה, בפרט בעקבות מותם של שני דודיו מצד אמו.

באוקטובר 2019 פרסם מוניץ במוסף גלריה שישי של עיתון הארץ את מחזור השירים "מעשי דינה", העוסק בפגיעה מינית דרך הרשת. שירי המחזור התפרסמו גם באנתולוגיה "וילכו ויבואו בית אישה" שראתה אור בהוצאת טנג'יר ועסקה בפגיעות מיניות.

===קריירה עיתונאית===
בין השנים 2012 ל-2013 הגיש מוניץ תוכניות רדיו ברשת א' במסגרת רצועת הנוער והסטודנטים "בראש צעיר", וכתב במגזין החודשי מבית עלון השבת עולם קטן.

בשנת 2013 התגייס מוניץ לגלי צה"ל, שבה שירת ככתב ספורט וכעורך. במהלך השירות הגיש פינות ספורט בתוכנית בוקר טוב ישראל וביומן הערב של התחנה, וערך את התוכנית עושים ספורט.

בין השנים 2016 ל-2019 עבד כעורך וכותב ב-ynet ספורט, וכתב למדור הספורט של ידיעות אחרונות. בין 2018 ל-2019 היה חבר מערכת ב"פי האתון" – עיתון הסטודנטים של ירושלים.

בין השנים 2019 ל-2021 עבד כסגן עורך מוצש, מוסף התרבות והפנאי של מקור ראשון. בנובמבר 2021 החל לעבוד כעורך ב-ynet יהדות. לאחר תקופה כסגן עורך ynet יהדות, מונה בפברואר 2024 לסגן עורך אשכול ערוצי החברה והמדע ב-ynet, הכולל את ערוץ היהדות, ערוץ המעורבות וערוץ סביבה, מדע ובעלי חיים.

==ספריו==
* שום נס בחצי התורן, עריכה: ליאת קפלן, הוצאת אבן חושן, 2017
* לוחות הרפאים, עריכה: אלי אליהו, הוצאת פרדס, 2021

== חיים אישיים ==
בשנת 2024 נישא לעיתונאית ואשת התוכן רחלי ווקס, עימה הוא מתגורר (נכון לשנת 2024) בירושלים. 

מוניץ מנהל אורח חיים צמחוני מגיל 12 (נכון לשנת 2024). 

==קישורים חיצוניים==

* 
* 
* אביבית לוי, [https://iton77.com/?p=3809 הספד או פלא], עיתון 77, גיליון 401, אוגוסט 2018, עמ' 16
* [https://www.youtube.com/watch?v=QvfRiiWuEgw שמואל מוניץ בריאיון לתוכנית "נכון להבוקר" עם אילנה דיין, גלי צה"ל], 11 בפברואר 2021
* [https://anchor.fm/stofmind/episodes/6------enhe78 שיחה עם שמואל מוניץ בהסכת "סטייט אוף מיינד: מפגשים פסיכולוגיים על הדרך"]
* [https://www.kan.org.il/Podcast/item.aspx?pid=23341 שמואל מוניץ בריאיון לתוכנית הרדיו "מה שכרוך" בכאן תרבות (החל מ־10:34 דקות)], 2 ביוני 2021
* 
* [https://hashiloach.org.il/לוחות-הרפאים-שמואל-מוניץ-זמן-עזיבת-הר/ לוחות הרפאים / שמואל מוניץ, זמן עזיבת הרחם / דביר שרעבי], צור ארליך, מתוך כתב העת השילוח, יוני 2021
* 
* [https://www.yekum.org/2022/01/תפילת-השלג-שמואל-מוניץ-השיר-השבועי-עם/ תפילת השלג / שמואל מוניץ – השיר השבועי], אילן ברקוביץ', יקום תרבות, 20 בינואר 2022
* "[https://maala.co.il/טלטול-הפעמון/ טלטול הפעמון]", באתר "[https://maala.co.il/ מעלה]", מרץ 2023 על "פעמון" מאת אורין רוזנר

== הערות שוליים ==

קטגוריה:ירושלים: אישים
קטגוריה:משוררים ישראלים
קטגוריה:משוררים כותבי עברית
קטגוריה:חיילי גלי צה"ל
קטגוריה:בוגרי ישיבת מקור חיים
קטגוריה:בוגרי האוניברסיטה העברית בירושלים
קטגוריה:סגל מקור ראשון
קטגוריה:סגל ynet
קטגוריה:עורכים ישראלים
קטגוריה:עיתונאי ספורט ישראלים
קטגוריה:ציונות דתית: אישים
קטגוריה:ישראלים שנולדו ב-1995